turjo4nis/wikipedia-bn-dump-20250701 huggingface dataset:
যোগান ও চাহিদা

অর্থনীতির ভাষায় চাহিদা এবং যোগান বলতে কোন একটি পণ্যের বা সেবার ক্রেতা ও বিক্রেতার মধ্যে বিদ্যমান বাজার সম্পর্ক বোঝায়। বাজারে কোন পণ্যের দাম এবং সরবরাহ কী-রূপ হবে তা চাহিদা ও যোগানের মধ্যে বিরাজমান সম্পর্ক দ্বারাই নির্ধারিত হয়। ব্যষ্টিক অর্থনীতির ক্ষেত্রে এটি একটি মৌলিক সম্পর্ক এবং বিভিন্ন অর্থনৈতিক অবস্থার ব্যাখ্যার পাশাপাশি নতুন নতুন তত্ত্ব তৈরির ক্ষেত্রেও এটি প্রায় সর্বদা ব্যবহৃত হয়। আন্টোনিও অগাস্টিন কর্নো এটি সর্বপ্রথম বর্ণনা করেন এবং আলফ্রেড মার্শাল এটিকে জনপ্রিয় করে তোলেন। এই মডেল এর মতে একটি মুক্ত প্রতিযোগিতামুলক বাজারে পণ্যের প্রকৃত বিক্রয় মূল্যই ভোক্তার চাহিদা এবং বিক্রেতার সরবরাহের মধ্যে সামঞ্জস্য বিধান করে এবং একটি সাম্যাবস্থা প্রতিষ্ঠা করে।

ইতিহাস 
“যোগান ও চাহিদা” শব্দগুচ্ছ সর্বপ্রথম ব্যবহার করেন জেমস ডানহ্যাম স্টুয়ার্ট তার ১৭৬৭ সালে প্রকাশিত “রাজনৈতিক অর্থনীতির কার্যকারণ অনুসন্ধান” বইটিতে। ১৭৭৬ সালে অ্যাডাম স্মিথ তার “জাতিসমূহের সম্পদ” বইটিতে এবং ডেভিড রিকার্ডো তার “রাজনৈতিক অর্থনীতির কার্যকারণ ও করারোপ” বইটিতেও এই শব্দগুচ্ছ ব্যবহার করেন।

“জাতিসতক সম্পদ” বইটিতে স্মিথ ধরে নিয়েছিলেন যে সরবরাহ মূল্য সর্বদা স্থির থাকবে এবং দাম কমলে বা বাড়লে চাহিদা বাড়বে বা কমবে। রিকার্ডো তার ধারণাগুলো প্রকাশ করার সময় এই অনুমানগুলোর উপর আর অধিক জোর দিয়েছিলেন। ১৮৩৮ সালে সম্পদের গাণিতিক বিধিমালা সংক্রান্ত গবেষণা প্রবন্ধে তিনি চাহিদা ও যোগানের মধ্যে একটি গাণিতিক সম্পর্ক দাঁড় করান।

উনিশ শতকের শেষদিকে প্রান্তিক(marginalist) চিন্তাধারার সূচনা ঘটে। স্ট্যনলি জেভন্স, কার্ল মেঞ্জার ও লিও ওয়াল্রস এই বিষয়টির সূচনা করেন। মূল ধারণাটি ছিলো এই যে, মূল্য নির্ধারিত হয় সর্বাধিক মূল্য দ্বারা,আর এটাই প্রান্তিক মূল্য। অ্যাডাম স্মিথ যে ধারণা করেছিলেন যে মূল্য নির্ধারিত হয় সরবরাহ মূল্য থেকে, তার থেকে এটা ছিল অনেকদূর সরে আসা।

১৮৯০ সালে আলফ্রেড মার্শাল রচিত “অর্থনীতির কার্যকারণ” গ্রন্থটিতে এই ধারণাটি আরো উন্নতি লাভ করে। লিও ওয়াল্রস এর সাথে মার্শালও একটি সাম্যাবস্থার খোঁজ করতে থাকেন যেখানে চাহিদা ও যোগান রেখা দুটি মিলিত হবে। তারা বাজারের ওপর এদের প্রভাবও বোঝার চেষ্টা করলেন। উনিশ শতকের শেষ থেকেই চাহিদা ও যোগানের এই সম্পর্কগুলো মোটামুটি অপরিবর্তিত রয়েছে। আর অধিকাংশ গবেষণায় হয়েছে এদের ব্যতিক্রমগুলোকে পর্যালোচনা করা নিয়ে।

অর্থনীতি (সামাজিক বিজ্ঞান)
বাজার (অর্থশাস্ত্র)
লেসে-ফেয়ার

লেসে-ফেয়ার বা স্বেচ্ছায় বাণিজ্য () এমন একটি অর্থনৈতিক ব্যবস্থা বা পরিবেশ যেখানে ব্যক্তি মানুষ বা ব্যক্তি মালিকানাধীন ব্যবসায় প্রতিষ্ঠানের মধ্যে কোনরূপ সরকারি হস্তক্ষেপ ব্যতিরেকে ব্যবসায়-বাণিজ্য ও বিনিময় চলে৤ রাষ্ট্রের এহেন দৃষ্টিভঙ্গীকে অবাধনীতি বলা হয়। এটি ফরাসী  "লেসে ফেয়ার, লেসে আলের, লেসে পাসে" প্রবচনটির সংক্ষিপ্ত রূপ যার অর্থ "করতে দাও, যেতে দাও, পাশ কাটাতে দাও"। এরকম পরিবেশে কোন ব্যবসায়-বাণিজ্যের ওপর সরকার আরোপিত শুল্ক-কর, ভর্তুকি, কোটা ইত্যাদি কোনরূপ সরকারি প্রত্যক্ষ বা পরোক্ষ হস্তক্ষেপ থাকবে না৤  অষ্টাদশ শতাব্দীতে ফ্রান্সে ফিযিওক্র্যাটরা ব্যবসায়-বাণিজ্যের ওপর সরকারি নিয়ন্ত্রণ হ্রাসের দাবীতে এই লেসে-ফেয়ার তত্ত্বের প্রচার করে৤

সরকারী নিয়ন্ত্রণ ঊনবিংশ শতাব্দীর প্রথম ভাগে এবং মধ্য ভাগ থেকে এই শব্দটি মুক্ত বাজার অর্থনীতির সমার্থক শব্দ হিসেবে ব্যবহৃত হয়ে আসছে। ইংরেজি ভাষার জগতে এই শব্দের আবির্ভাব ১৭৭৪ সালে জর্জ হোয়াটলির লিখা "Principles of Trade" গ্রন্থে। এই শব্দটির সাধারণ অর্থ, ন্যূনতম সরকারি হস্তক্ষেপের কারণে যে ব্যবস্থায় ব্যক্তিগত প্রচেষ্টা এবং উৎপাদন ব্যবস্থার ব্যাপক স্বাধীনতা থাকে সেই ব্যবস্থাই সর্বোত্তম।

তথ্যসূত্র 

অর্থনীতি
অর্থনীতি (সামাজিক বিজ্ঞান)
[{অ্যাসিওরেনস ডাইজেস্ট}]
পুঁজিবাদ
ব্যক্তিবাদ
রাজনৈতিক আন্দোলন
রাজনৈতিক তত্ত্ব
ডানপন্থী রাজনীতি
ধোবাউড়া উপজেলা

ধোবাউড়া বাংলাদেশের ময়মনসিংহ জেলার অন্তর্গত একটি উপজেলা। পূর্বে এটি নেত্রকোণা জেলার (তৎকালীন  মহকুমা) অন্তর্গত ছিল।

অবস্থান ও আয়তন 
ধোবাউড়া উপজেলার উত্তরে ভারতের মেঘালয়, দক্ষিণে ফুলপুর উপজেলা ও নেত্রকোণা জেলার পূর্বধলা উপজেলা, পূর্বে নেত্রকোণা জেলার দুর্গাপুর উপজেলা, পশ্চিমে হালুয়াঘাট উপজেলা।

প্রশাসনিক এলাকা 
ধোবাউড়া উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ধোবাউড়া থানার আওতাধীন।

ইউনিয়নসমূহ:
 ১নং দক্ষিণ মাইজপাড়া
 ২নং গামারিতলা
 ৩নং ধোবাউড়া
 ৪নং পোড়াকান্দুলিয়া
 ৫নং গোয়াতলা
 ৬নং ঘোষগাঁও
 ৭নং বাঘবেড়

ইতিহাস  
পুর্বে এর নাম ছিল জিক্কোয়া বাজার।ধোবাউড়া নামটি এসেছে ধোপা থেকে । বহু বছর আগে এই এলাকায় অনেক ধোপা বাস করত। কিন্তু কোন এক কারণে ধোপারা এই এলাকা ছেড়ে চলে যায় । আর তার পর থেকেই এই এলাকার নাম হয়েছে ধোবাউড়া। উপজেলাটি আগে নেত্রকোনা জেলার অংশ ছিল।
এই উপজেলায় রয়েছে গাড় পাহাড়। এখানে আছে সাদা মাটির পাহাড়। এই সব দেখতে সারা দেশ হতে প্রতিদিন অনেক লোক আসেন।

শিক্ষা 
এই এলাকার শিক্ষা ব্যবস্থা তেমন উন্নত না। এখানে  প্রাথমিক বিদ্যালয়, মাধ্যমিক বিদ্যালয়, উচ্চ মাধ্যমিক বিদ্যালয়, ও কিন্ডার গার্ডেন স্কুল আছে। ধোবাউড়া এলাকায় নারী শিক্ষায় অগ্রনী ভূমিকা পালন করে চলেছে ধোবাউড়া মহিলা ডিগ্রী কলেজ।

অর্থনীতি 
প্রধান অর্থকারী ফসল ধান । অনেকেই মাছ চাষ করে জীবিকা নির্বাহ করেন । এখানে নানা পেশার লোকজন বসবাস করে । কৃষি কাজই এই এলাকার মানুষের জীবিকা নির্বাহের প্রধান উপায়।

নদীসমূহ 
ধোবাউড়া উপজেলায় একটি নদী এবং একটি নদ আছে। সেগুলো হচ্ছে নিতাই নদী এবং কংস নদ।

উল্লেখযোগ্য ব্যক্তিত্ব 
 তহুরা খাতুন, ফুটবল খেলোয়াড়
 মারিয়া মান্ডা, ফুটবল অধিনায়ক
 শিউলি আজিম, ফুটবলার
 সানজিদা আক্তার, ফুটবলার
 শামছুন্নাহার, ফুটবলার

তথ্যসূত্র

বহিঃসংযোগ
 

ধোবাউড়া উপজেলা
ময়মনসিংহ জেলার উপজেলা
ফুলপুর উপজেলা

ফুলপুর বাংলাদেশের ময়মনসিংহ জেলার অন্তর্গত একটি উপজেলা। এটিই ময়মনসিংহ বিভাগের সবচেয়ে বড় উপজেলা।

অবস্থান ও আয়তন 
উত্তরে হালুয়াঘাট উপজেলা ও ধোবাউড়া উপজেলা, দক্ষিণে ময়মনসিংহ সদর উপজেলা, পূর্বে গৌরীপুর উপজেলা ও নেত্রকোণা জেলার পূর্বধলা উপজেলা, পশ্চিমে শেরপুর জেলার নকলা উপজেলা অবস্থিত।

প্রশাসনিক এলাকা 
ফুলপুর উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ফুলপুর থানার আওতাধীন।

পৌরসভা:
 ফুলপুর

ইউনিয়নসমূহ:
 ১নং ছনধরা
 ২নং রামভদ্রপুর
 ৩নং ভাইটকান্দি
 ৪নং সিংহেশ্বর
 ৫নং ফুলপুর
 ৬নং পয়ারী
 ৭নং রহিমগঞ্জ
 ৮নং রূপসী
 ৯নং বালিয়া
 ১০নং বওলা

জনসংখ্যার উপাত্ত 
২০১১ সালের আদমশুমারী অনুযায়ী মোট জনসংখ্যা ৩,১৫,২৭২ জন। এর মধ্যে পুরুষ	১,৫৫,৮০১ জন এবং মহিলা	১,৫৯,৪১৭ জন।

নদীসমূহ 
ফুলপুর উপজেলায় অনেকগুলো নদী আছে। সেগুলো হচ্ছে:
 কংস নদী
খাড়িয়া নদী
 দেয়ার নদী
ভোগাই নদী
 বান্দসা নদী
মালিঝি নদী
 ধলাই নদী
কাকুড়িয়া নদী
সোয়াইন নদী 
 দেওর নদী

উল্লেখযোগ্য ব্যক্তিত্ব 
 মুজিবুর রহমান খান ফুলপুরী, (১৮৮৯ - ৫ জানুয়ারি, ১৯৬৯) ছিলেন  ময়মনসিংহের একজন সাংবাদিক ও রাজনৈতিক কর্মী।
 শরীফ আহমেদ, বাংলাদেশের একজন রাজনীতিবিদ, সমাজকল্যাণ মন্ত্রণালয়ের প্রতিমন্ত্রী।
 আবুল বাসার আকন্দ, একজন রাজনীতিবিদ, মুক্তিযোদ্ধা আইননজীবী ও সাবেক সংসদ সদস্য।
 জিল্লুর রহমান (চলচ্চিত্র পরিচালক)
 মোঃ শামসুল হক, ভাষা সৈনিক, রাজনীতিবিদ ও সাবেক সংসদ সদস্য
 বীর মুক্তিযোদ্ধা মোহাম্মদ নবী হোসেন, সাবেক ফুলপুর-তারাকান্দা উপজেলা কমান্ডার। (আওয়ামী নির্যাতন শিকার)
 রকিবুল হাসান , অনুর্ধ-১৯ ক্রিকেট বিশ্বকাপ জয়ী ক্রিকেটার।
 রাজীবুল হাসান রাজীব , স্বেচ্ছাসেবক , সমাজ কর্মী ।

ঐতিহাসিক স্থান 
 সর্চাপুর মুক্তিযোদ্ধা স্মৃতিসৌধ, সদর
 ঐতিহাসিক সরচাপুর গোদারাঘাট
 নীলগঞ্জ বধ্যভূমি, ভাইটকান্দি
চরনিয়ামত বড় জামে মসজিদ,২ নং রামভদ্রপুর ইউনিয়ন

আরও দেখুন
 ময়মনসিংহ জেলা;
 ময়মনসিংহ বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
বাংলাপিডিয়ায় ফুলপুর উপজেলা 

ফুলপুর উপজেলা
ময়মনসিংহ জেলার উপজেলা
সেভ দ্য চিলড্রেন

সেভ দ্য চিলড্রেন (ইংরেজিতে Save the children) একটি আর্ন্তজাতিক বেসরকারী সংস্থা। যুদ্ধ বিধবস্ত দেশ বা অঞ্চলের শিশুদের নিরাপত্তা প্রদানের লক্ষ্যে ইংল্যান্ডের বিশিষ্ট সমাজসেবী ও শিক্ষক এগল্যান্টাইন জেব ১৯১৯ সালে সেভ দ্য চিলড্রেন ফান্ড গঠন করেন। ২০১৯ সালে সংগঠনটি প্রতিষ্ঠার ১০০ বছর উদযাপন করে। মার্কিন যুক্তরাষ্ট্রের কিছু সমাজ সচেতন ব্যক্তি জেব এর উদ্যোগে উদ্বুদ্ধ হয়ে ১৯৩২ সালে সেভ দ্য চিলড্রেন ইন ইউনাইটেড স্টেট প্রতিষ্ঠা করেন। প্রথম দিকে শুধু যুক্তরাষ্ট্রে এর কর্মসূচি পালিত হলেও বর্তমানে ১২০ দেশে এর কার্যক্রম পরিচালিত হচ্ছে । ২০১৪ সাল নাগাদ ৫০ মিলিয়নের বেশি শিশুকে সহায়তা দিয়েছে সেভ দ্য চিল্ড্রেন। ২০২১ সালে সংগঠনটি ১২০ টি দেশে ১ কোটি ৮৩ লক্ষ শিশুকে সহায়তা প্রদান করেছে।

ইঙ্গার অ্যাশিং সেভ দ্য চিলড্রেন-এর বর্তমান প্রধান নির্বাহী কর্মকর্তা। 

সেভ দ্য চিলড্রেন-এর উদ্দেশ্যসমূহ:

 ঝুঁকিপূর্ণ অবস্থায় পতিত শিশু ও তার পরিবারকে সহায়তা।
 জরুরি মুহূর্ত, যেমন- দুর্যোগ, রোগ-ব্যাধি এবং সবধরনের সহিংতা থেকে শিশুদের রক্ষা করা।
 শিক্ষাবঞ্চিত শিশুর শিক্ষা নিশ্চিত করা।
 এইচআইভি/এইডস আক্রান্ত বা ঝুঁকিপূর্ণ শিশুকে সুরক্ষা দেওয়া।
 শিশু পাচার, অপব্যবহার ও শোষণ বন্ধে পদক্ষেপ গ্রহণ করা।
 শিশুর পুষ্টিকর খাবার সরবরাহ ও স্বাস্থ্যসেবা নিশ্চিত করা।
 শিশু অধিকার রক্ষায় কাজ করা এবং অভিভাবকদের এ ব্যাপারে সচেতন করা।

উৎপত্তি 
১৯১৯ সালে এগল্যান্টাইন জেব ও তাঁর বোন ডরোথি বাক্সটন জার্মানি ও অস্ট্রিয়া-হাঙ্গেরির শিশুদের মিত্রশক্তির অবরোধ চলাকালিন সময়ে খাদ্য সহায়তা প্রদান করার লক্ষ্যে 'সেভ দ্য চিলড্রেন ফান্ড' গঠন করেন। পরবর্তীতে পৃথিবীর বিভিন্ন দেশে এমন আরও সংগঠন গড়ে ওঠে যাদের মধ্যে ১৯৩২ সালে যুক্তরাষ্ট্রে গড়ে ওঠা ইন্টারন্যাশনাল সেভ দ্য চিলড্রেন ফান্ড অব আমেরিকা (বর্তমানে সেভ দ্য চিলড্রেন) উল্লেখযোগ্য। ১৯৭৯ সালে ত্রান ও দুর্যোগ ব্যবস্থাপনা সহজতর করার লক্ষ্যে কিছু দেশের জাতীয় কমিটির সমন্বয়ে 'সেভ দ্য চিলড্রেন এলায়েন্স' (বর্তমানে সেভ দ্য চিলড্রেন ইন্টারন্যাশনাল) গড়ে ওঠে। বর্তমানে সেভ দ্য চিলড্রেন ইন্টারন্যাশনালে ৩০ টি জাতীয় দল আছে।

বাংলাদেশ 
বাংলাদেশে 'সেভ দ্য চিলড্রেন' ১৯৭০ সালে ঘূর্ণিঝড় আক্রান্ত ভোলা জেলায় জরুরি খাদ্য ও চিকিৎসা সহায়তা প্রদানের মাধ্যমে তাদের কার্যক্রম শুরু করে। বাংলাদেশে সংগঠনটির ১২০০ কর্মী ও ৮৫০ জন স্বেচ্ছাসেবক কর্মরত আছে।

তথ্যসূত্র
সেভ দ্য চিল্ড্রেন

বেসরকারি প্রতিষ্ঠান
আন্তর্জাতিক সংস্থা
আন্তর্জাতিক দাতব্য সংস্থা
হ্যান্ডিক্যাপ ইন্টারন্যাশনাল

হ্যান্ডিক্যাপ ইন্টারন্যাশনাল একটি আন্তর্জাতিক এনজিও। ফ্রান্স ও বেলজিয়ামভিত্তিক এই এনজিও ১৯৮২ সালে প্রতিষ্ঠিত কম্বোডিয়া ও থাইল্যান্ডের শরণার্থী শিবিরে সাহায্যের উদ্দেশ্যে প্রতিষ্ঠিত হয়। বর্তমানে সুইজারল্যান্ড, কানাডা, যুক্তরাজ্য, যুক্তরাষ্ট্র, জার্মানি ও লুক্সেমবার্গে এর শাখা রয়েছে।

বহিঃসংযোগ 
 হ্যান্ডিক্যাপ ইন্টারন্যাশনাল-এর ওয়েবসাইট (ফরাসি ভাষায়)

আন্তর্জাতিক এনজিও
১৯৮২-এ প্রতিষ্ঠিত
১৯৮২-এ প্রতিষ্ঠিত সংগঠন
১৯৮২-এ ইউরোপে প্রতিষ্ঠিত
সুইস রেডক্রস

সুইস রেডক্রস সুইজারল্যান্ডের জাতীয় রেডক্রস সংঘ। এটি ১৮৬৬ সালে সুইজারল্যান্ডের বার্নে প্রতিষ্ঠিত হয়। এই সংস্থা আন্তর্জাতিক রেড ক্রস ও রেড ক্রিসেন্ট ফেডারেশনের সদস্য। ২৪টি ক্যান্টোনাল লিগ, ৫টি উদ্ধারকর্মী সংগঠন, ৩টি ফাউন্ডেশন ও ২টি সংঘ নিয়ে গঠিত এই সংস্থাটি সুইজারল্যান্ডের প্রাচীনতম ও বৃহত্তম ত্রাণ সংস্থা।

বহিঃসংযোগ 
 সুইস রেডক্রস-এর ওয়েবসাইটের ইংরেজি পাতা

রেড ক্রস এবং রেড ক্রিসেন্ট জাতীয় সোসাইটি
১৮৬৬-এ সুইজারল্যান্ডে প্রতিষ্ঠিত
সুইজারল্যান্ড ভিত্তিক চিকিৎসা ও স্বাস্থ্য সংগঠন
দিল চাহতা হ্যায়

দিল চাহতা হ্যায় () ২০০১ সালের একটি ভারতীয় হিন্দি ভাষার হাস্যরসাত্মক-নাট্য চলচ্চিত্র যেখানে আমির খান, সাইফ আলি খান, প্রীতি জিন্টা, অক্ষয় খান্না, সোনালী কুলকার্নী এবং ডিম্পল কাপাডিয়া মুখ্য ভূমিকায় অভিনয় করেন। এই চলচ্চিত্রটি ফারহান আখতারের লেখা এবং পরিচালনা করা প্রথম কাজ ছিলো, মুম্বই এবং অস্ট্রেলিয়ার সিডনিতে শুটিং করা চলচ্চিত্রটি তিনজন তরুণ বন্ধুর জীবনের কিছু কাহিনীর আলোকপাত করে।

২০০১ সালে চলচ্চিত্রটি সেরা হিন্দি ভাষার চলচ্চিত্র বিভাগে জাতীয় চলচ্চিত্র পুরস্কার জিতেছিলো। চলচ্চিত্রটি ভারতের শহুরে মানুষদের জীবন কাহিনী দেখানোর কারণে ভারতের শহরগুলোতে জনপ্রিয়তা পেয়েছিলো, চলচ্চিত্রটির চরিত্রগুলো ছিলো সমাজের উচ্চ শ্রেণীর মানুষের। চলচ্চিত্রটি ধীরে ধীরে ধ্রুপদী চলচ্চিত্রের মর্যাদা আয়ত্ত করে নিয়েছে।

কাহিনী সংক্ষেপ 
তিনজন তরুণ বন্ধু আকাশ, সমীর এবং সিদ্ধার্থ। সিদ্ধার্থকে আকাশ এবং সমীর 'সিড' বলে ডাকে। আকাশ প্রেম-ভালোবাসায় বিশ্বাস করেনা, সমীর প্রেম করতে চায় আর তার একটি প্রেমিকাও আছে, সিদ্ধার্থ শখের বশে একজন চিত্রশিল্পী, সে ছবি আঁকতে পছন্দ করে।

একদা আকাশ দুষ্টামি করে শালিনী নামের এক মেয়েকে প্রেমের প্রস্তাব দেয়, কিন্তু শালিনীর সঙ্গে যার বাগদান হয়েছে যার নাম রোহিত সে আকাশকে একটা ঘুসি মারে। আকাশ সমীরের সঙ্গে তার প্রেমিকা প্রিয়ার সম্পর্ক ভেঙে দেয়।

তিন বন্ধু গোয়া ভ্রমণে যায়, ওখানে সমীর এক বিদেশী মেয়েকে পছন্দ করে এবং তার সঙ্গে বন্ধুত্ব করে বিপদে পড়ে। সমীর পরে পূজা নামের এক মেয়ের সঙ্গে পরিচিত হয় যেই মেয়ের সঙ্গে তার বাবামা তার বিয়ে ঠিক করার জন্য তাদের বাসায় নিয়ে আসে, এই মেয়েকে পরে সমীর পছন্দ করে ফেলে এবং মেয়েটিও সমীরের প্রতি আগ্রহী হয়।

সিদ্ধার্থ একবার তার বাসার কাছে তার চেয়ে এক বয়স্ক মহিলাকে তার লাগেজ উঠাতে দেখে সাহায্য লাগবে কিনা জিজ্ঞেস করে, মহিলাটি প্রথমে ঋণাত্মকতা দেখালেও পরে পরোক্ষভাবে বোঝায় যে তার সাহায্য লাগবে। সিদ্ধার্থ তার লাগেজ উঠিয়ে দেয় আর তারা জ্যাসওয়াল নামের ঐ নারীর সঙ্গে তার এক বন্ধুত্বপূর্ণ সম্পর্ক গড়ে ওঠে। এই মহিলাকে যে সিড ভালোবেসে ফেলে সেটা সে আকাশকে বললে আকাশ দুষ্টামি করে আর সিদ্ধার্থ তাকে রাগ করে চড় মারে, আকাশ আর সিডের মধ্যে সম্পর্ক এভাবে নষ্ট হয়ে যায়।

আকাশ অস্ট্রেলিয়াতে তার বাবার ব্যবসা সামলানোর জন্য গেলে প্লেনেই শালিনীর সঙ্গে দেখা হয়ে যায়, শালিনীর সঙ্গে বন্ধুত্ব বাড়তে থাকে আর তারা দুজন দুজনকে পছন্দও করতে থাকে।

আকাশের সঙ্গে পরে সিড এর সম্পর্ক ঠিক হয়ে যায়, কিন্তু সিডের তারা জ্যাসওয়াল গুরুতর অসুস্থ হয়ে হাসপাতালে মারা যায়।

কুশীলব
 আমির খান - আকাশ মালহোত্রা
 সইফ আলি খান - সমীর মুলচন্দনী
 অক্ষয় খান্না - সিদ্ধার্থ সিনহা 'সিড'
 প্রীতি জিন্টা - শালিনী
 সোনালী কুলকার্নী - পূজা
 ডিম্পল কাপাডিয়া - তারা জ্যাসওয়াল
 আইয়ুব খান - রোহিত
 রজত কাপুর - মহেশ
 রাকেশ পাণ্ডে - রোহিতের বাবা
 স্মিতা ওক - রোহিতের মা
 সুচিত্রা পিল্লাই - প্রিয়া
 সুহাসিনী মুলে - সিডের মা
 অঞ্জুলা বেদী - সমীরের মা
 আহমেদ খান - আকাশের বাবা

তথ্যসূত্র

বহিঃসংযোগ
 
 
 

২০০১-এর চলচ্চিত্র
২০০০-এর দশকের হিন্দি ভাষার চলচ্চিত্র
২০০০-এর দশকের হাস্যরসাত্মক নাট্য চলচ্চিত্র
২০০১-এ পরিচালনায় অভিষেক চলচ্চিত্র
ফারহান আখতার পরিচালিত চলচ্চিত্র
ভারতীয় চলচ্চিত্র
ভারতীয় হাস্যরসাত্মক নাট্য চলচ্চিত্র
ভারতীয় পথ চলচ্চিত্র
ভারতীয় বন্ধু সম্পর্কিত চলচ্চিত্র
মুম্বইয়ে ধারণকৃত চলচ্চিত্র
সিডনিতে ধারণকৃত চলচ্চিত্র
শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
শঙ্কর-এহসান-লায় সুরারোপিত চলচ্চিত্র
মুম্বইয়ের পটভূমিতে চলচ্চিত্র
গোয়ায় ধারণকৃত চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
আরটিভি

আরটিভি একটি উপগ্রহ-ভিত্তিক টেলিভিশন চ্যানেল যেটি বাংলাদেশ থেকে সম্প্রচারিত হয়। এটি ২৬ ডিসেম্বর ২০০৫-এ সম্প্রচার শুরু করে। একই মালিক মোসাদ্দেক আলী ফালু ২০০৩ সালে এনটিভি নামে আরো একটি উপগ্রহ টেলিভিশন চ্যানেল স্থাপিত করেছিল। এটিতে প্রধানত বাংলা অনুষ্ঠান সম্প্রচার করা হয়। এই টিভি চ্যানেলের প্রধান কার্যালয় কারওয়ান বাজার, ঢাকা।

আরটিভি ২০১২ সালে বিশ্বজুড়ে তাদের অনুষ্ঠানগুলো সম্প্রচারের লক্ষ্যে সরাসরি-অনলাইন ওয়েবসাইটের মাধ্যমে প্রচার শুরু করে (ওয়েবসাইট: দর্শকদের)

ইতিহাস 

২০০৭ সালের ২৬ শে ফেব্রুয়ারি সকাল সাড়ে ১০ টায়, আরটিভি যে ভবনটিতে অবস্থিত, তাতে আগুন লেগে যায়। আগুনে তিনজন মারা যায় এবং শতাধিক আহত হয়। আগুনের কারণে চ্যানেলটির সম্প্রচার সাময়িকভাবে বন্ধ হয়ে যায়। ভবনটিতে একই মালিকানাধীন এনটিভি নামক চ্যানলটিও অগ্নিকান্ডের শিকার হয়। ২০০৮ সালে মোসাদ্দেক আলী ফালু কাছ থেকে সেনাবাহিনী সমর্থিত সরকার আওয়ামীলীগের ব্যবসায়ী বেঙ্গল গ্রুপএর চেয়ারম্যান মোরশেদ আলম ও এফবিসিসিআই এর সভাপতি জসীম উদ্দীন এর বাহিনী দখল নেয়। দীর্ঘ ১৭ বছর পর ২০২৪ এর ৫ই আগস্টে ফ্যাসিস্ট শেখ হাসিনা ও আওয়ামীলীগ দেশ ছেড়ে পালিয়ে গেলে বেঙ্গল গ্রুপএর চেয়ারম্যান মোরশেদ আলম ও সাবেক এফবিসিসিআই এর সভাপতি জসীম উদ্দীন,মোসাদ্দেক আলী ফালু কে তার টিভি চ্যানেলটির মালিকানা ফেরত দেয়।

অনুষ্ঠানমালা 
 নোয়াশাল

আরও দেখুন 
 বাংলাদেশ টেলিভিশন স্টেশন তালিকা
 বাংলাদেশের টেলিভিশন কেন্দ্রের তালিকা

তথ্যসূত্র

বহিঃসংযোগ 
 অফিসিয়াল ওয়েবসাইট

বাংলাদেশের টেলিভিশন চ্যানেল
ঢাকার গণমাধ্যম
২০০৫-এ প্রতিষ্ঠিত টেলিভিশন চ্যানেল ও স্টেশন
২০০৫-এ বাংলাদেশে প্রতিষ্ঠিত
বেঙ্গল গ্রুপ
অর্থনৈতিক চক্র

অর্থনৈতিক চক্র (বা ব্যবসায় চক্র or বুম-বাস্ট চক্র) বলতে একটি বাজার অর্থনীতিতে বেশ কয়েক মাস বা বছর ধরে সমষ্টিগত উৎপাদন, বাণিজ্য ও অর্থনৈতিক কার্যকলাপের দীর্ঘ স্থায়ী ক্রমিক উত্থান ও পতনকে বোঝায়। আরো সুনির্দিষ্টভাবে, অর্থনৈতিক চক্র হলো মোট দেশজ উত্পাদনের (জিডিপি) পর্যায়ক্রমিক উর্ধ্বগামীতা এবং নিম্নগামীতা।

দেশজ উৎপাদনের ক্রমান্বয়ী নিম্নগামীতাকে অর্থনৈতিক মন্দা হিসেবে অভিহিত করা হয়। ১৯৩০-এর মার্কিন যুক্তরাষ্ট্রের গভীর ও দীর্ঘস্থায়ী অর্থনৈতিক মন্দা অর্থনীতিবিষয়ক আলোচনার অন্যতম বিষয়। এ সময় মানুষের বেকারত্ব এমন ব্যাপকভাবে বৃদ্ধি পেয়েছিল যা আর কখনো ঘটেনি।

অর্থনৈতিক মন্দার অবসান

টীকা-ভাষ্য

তথ্যসূত্র 
 From (2008) The New Palgrave Dictionary of Economics, 2nd Edition:
 Christopher J. Erceg. "monetary business cycle models (sticky prices and wages)." Abstract.
 Christian Hellwig. "monetary business cycles (imperfect information)." Abstract.
 Ellen R. McGrattan "real business cycles." Abstract.

বহিঃসংযোগ 

 The Conference Board Business Cycle Indicators – Indicators of Euro Area, United States, Japan, China and so on.
 A Spectral Analysis of World GDP Dynamics: Kondratieff Waves, Kuznets Swings, Juglar and Kitchin Cycles in Global Economic Development, and the 2008–2009 Economic Crisis ,Korotayev, Andrey V and Tsirel, Sergey V.
 Historical documents relating to past business cycles, including charts, data publications, speeches, and analyses
 Business-Cycle Conditions Business-cycle analysis from American Institute for Economic Research (AIER)
 Video explaining the mechanics of the business/market cycle

সমষ্টিক অর্থশাস্ত্র
অর্থনীতি (সামাজিক বিজ্ঞান)
ব্যবসা চক্র
পুঁজিবাদ
আংশিক তহবিল ব্যাংকিং

আংশিক তহবিল ব্যাংকিং (Fractional-reserve banking) এক ধরনের ব্যাংকিং যাতে ব্যাংকসমূহ তাদের ডিপোজিটের অংশবিশেষ তহবিলে বা রিজার্ভে রাখে এবং বাকীটুকু ধার দিয়ে দেয়। তবে চাহিদার সময় ব্যাংককে সমস্ত ডিপোজিট ফেরত দিতে হয়। এই পদ্ধতিটি সারা বিশ্বজুড়ে প্রচলিত এবং এটিই প্রামাণ্য ব্যাংকিং ব্যবস্থা হিসেবে স্বীকৃত।

তথ্যসূত্র 

সমষ্টিক অর্থশাস্ত্র
ব্যাংকিং
কেন্দ্রীয় ব্যাংক
মুদ্রা অর্থনীতি
মুদ্রানীতি
গ্রেশামের বিধি

অর্থনীতিতে গ্রেশামের বিধি হল একটি অর্থ ও মুদ্রাবিষয়ক নীতি। (ইংরেজি Gresham's law)। এই নীতির মূল বিষয় হল, "খারাপ টাকা ভাল টাকাকে বাজার থেকে হটিয়ে দেয়।" ইংরেজ ফিন্যান্সিয়ার স্যার টমাস গ্রেশামের নামে বিধিটির নামকরণ করা হয়েছে। উদাহরণ স্বরূপ, যদি একটি বাজারে দুই ধরনের মুদ্রা প্রচলিত থাকে, এবং আইনত যাদের মূল্যমান সমান, তবে বাহ্যধারনায় একটি মুদ্রা অন্যটির চেয়ে ভাল মুদ্রাটি ক্রমেই বাজার থেকে অদৃশ্য হয়ে যাবে। Henry Dunning Macleod, ১৮৬০ সালে স্যার টমাস গ্রেসাম এর নামে অর্থনীতির এই নিয়মটির নামকরণ করেন। স্যার টমাস গ্রেসাম ছিলেন ১৫১৯ থেকে ১৫৭৯ সাল পর্য়ন্ত টিউডর রাজবংশের শাসনামলে একজন ধনীক ব্যক্তি ছিলেন। তবে এর পূর্বেও আরো অনেকে এই ধারনার অবতারনা করেছিলেন। সর্বপ্রথম এই বিষয়টি উল্লেখ করেন নিকোলাস কোপার্নিকাস। কদাচিৎ কোপার্নিকাস ল’ নামেও পরিচিত।

ভাল মুদ্রা ও খারাপ মুদ্রা
ভাল মুদ্রা হল সেই মুদ্রা যার পণ্য মূল্য (commodity value অর্থাৎ, যে ধাতু দ্বারা মুদ্রাটি তৈরী তার মূল্য, প্রায়ই নিকেল আথবা তামার মতো মূল্যবান ধাতু দ্বারা মুদ্রা প্রস্তুত করা হত।) এবং প্রকৃত মূল্য ( যা মুদ্রার গায়ে লেখা থাকে) এই দুই মূল্যমানের মধ্যে কোন পার্থক্য নেই বা থাকলেও তা খুব সামান্য।

তথ্যসূত্র 

সমষ্টিক অর্থশাস্ত্র
মুদ্রানীতি
ব্যক্তিনামাঙ্কিত শব্দ বা শব্দগুচ্ছ
১৮৫৮-এ অর্থনীতি
সুদ

অর্থনীতির পরিভাষায় সুদ হলো অর্থ বা সম্পদ ধার নেয়ার জন্য প্রদান করা "ভাড়া"। ঋণদাতা ঋণপ্রদানের জন্য একটি নির্দিষ্ট হারে এই সুদ ধার্য করে থাকে।  মূলত যে পরিমাণ অর্থ ধার দেয়া হয়েছে, তাকে বলা হয় মূল, এবং এই মূল এর যত অংশ একটি নির্দিষ্ট সময়কালের মধ্যে সুদ হিসাবে প্রদান করতে হয়, তাকে সুদের হার বলে।

তথ্যসূত্র 

সমষ্টিক অর্থশাস্ত্র
ব্যাংকিং
তাড়াইল উপজেলা

তাড়াইল বাংলাদেশের কিশোরগঞ্জ জেলার অন্তর্গত একটি উপজেলা। ১৪১.৪৬ বর্গ কি.মি এর এই তাড়াইল উপজেলাটি ১৯১৮ সালে প্রতিষ্ঠিত হয়।

অবস্থান ও আয়তন 
উত্তরে নেত্রকোণা জেলার কেন্দুয়া উপজেলা এবং মদন উপজেলা, দক্ষিণে করিমগঞ্জ উপজেলা; পূর্বে ইটনা উপজেলা, পশ্চিমে ময়মনসিংহ জেলার নান্দাইল উপজেলা ও কিশোরগঞ্জ সদর উপজেলা।

প্রশাসনিক এলাকা
১৪১.৪৬ বর্গ কি.মি এলাকার সমন্বয়ে গঠিত তাড়াইল থানা বর্তমানে একটি উপজেলা, এতে ৭টি ইউনিয়ন পরিষদ, ৭৫টি মৌজা, ১০৪টি গ্রাম আছে।

ইউনিয়ন গুলো হচ্ছে:

 তালজাঙ্গা ইউনিয়ন 
 রাউতি ইউনিয়ন 
 ধলা ইউনিয়ন, তাড়াইল
জাওয়ার ইউনিয়ন
 দামিহা ইউনিয়ন 
দিগদাইর ইউনিয়ন, তাড়াইল
 তাড়াইল-সাচাইল ইউনিয়ন

জনসংখ্যার উপাত্ত 
মোট জনসংখ্যা ১৩৮,৪৮৮ জন; পুরুষ ৫১.৬০%, মহিলা ৪৮.৪০%, মুসলিম ৯৩.৫২%, হিন্দু ৫.৭১%, বৌদ্ধ ০.৩১%, খ্রীস্টান ০.৩২% এবং অন্যান্য ০.১৪%।

শিক্ষা 
গড় সাক্ষরতা ১২.৬০%; পুরুষ ২০.২%, মহিলা ৩.৭%। 
শিক্ষাপ্রতিষ্ঠান: কলেজ ২ টি, উচ্চ বিদ্যালয় ৯টি, গার্লস স্কুল ২টা, জুনিয়র হাই স্কুল ৬টি, মাদ্রাসা ৬টি, সরকারি প্রাথমিক বিদ্যালয় ৪৬টি, কমিউনিটি বিদ্যালয় ২০টি। উল্লেখযোগ্য পুরনো প্রতিষ্ঠান তাড়াইল সরকারি উচ্চ বিদ্যালয়  (১৯৪৫)।
ও তাড়াইল উপজেলার সবচেয়ে পুরনো প্রতিষ্ঠান জাওয়ার উচ্চ বিদ্যলয় (১৯০৩)।
যা কিশোরগঞ্জ জেলার ও প্রাচীনতম প্রতিষ্ঠান।

ধর্মীয় প্রতিষ্ঠান 
মসজিদ ১৮০টি,মন্দির ৮টি,মাজার ২টি, তার মধ্যে বিশেষ উল্যেখযোগ্য হচ্ছে সেকান্দারনগর মসজিদ, তাড়াইল বাজার বড় মসজিদ।

পর্যটন
 তালজাঙ্গা জমিদার বাড়ি 
জাওয়ার পীর সাহেব বাড়ি 
জাওয়ার হিজলজানি 
দড়িজাহাঙ্গীরপুর পদ্মবিল 
 পশ্চিম বরুহা করিমগঞ্জ রোড
 ধলা গিরিশ পালের বাড়ি 
 সেকান্দর নগর সাহেব বাড়ি
 দামিহা চৌধুরী বাড়ি

সাংস্কৃতিক সংগঠন 
সাংস্কৃতিক সংগঠন ক্লাব ২টি, স্বেচ্ছাসেবী সংগঠন ২০টি,সিনেমা হল ২টি, সার্কাস পার্টি ১টি,শিক্ষা সংগঠন ১টি, খেলার মাঠ ২১টি।

প্রধান পেশাসমূহ 
কৃষি ৪২.৬৯%, মাছ ধরা ২.৫১%,কৃষি মজদুরি ২৮.৪৯%, দিনমজুর ৩.৮৮%, ব্যবসায় ৯.২৩%, চাকরি ২.৪৬%, অন্যান্য ১০.৭৪%।
কৃষকের মাঝে জমির বণ্টন ৪২.১০% ভূমিহীন, ৪১.৬৮% ছোট, ১৪.৭৩% মাঝারী, ১.৪৯% ধনী চাষী।

প্রধান শস্য 
শস্যাদি: ধান, গম, পাট,সরিষা, খিরা।
বিলুপ্ত বা প্রায় বিলুপ্ত শস্য: তিল,তিসি,আমন ধান (বাউয়া) ও ডালের বিভিন্ন জাত।

প্রধান ফল 
আম, কাঁঠাল, লিচু, কুল, কলা ইত্যাদি।

যোগাযোগ ব্যবস্থা 
পাকা রাস্তা ৪৫ কি.মি., আধাপাকা ১২ কি.মি. এবং মাটির রাস্তা ২০৯ কি.মি., জলপথ ১১ নটিক্যাল মাইল।

ঐতিহ্যবাহী যানবাহন 
পাল্কি, ঘোড়ার গাড়ি এবং গরুর গাড়ি। এই যানবাহনগুলো এখন প্রায় বিলুপ্ত।

ডেইরী ফার্ম ও পোল্ট্রি 
মাছের খামার ২১টি, পোল্ট্রি ৩৩টি, হ্যাচারী ৩১টি।

শিল্পকারখানা 
বরফ কল ৫টি, স’মিল ৩টি, রাইস মিল ১৬টি, ওয়েল্ডিং ৭টি, সাবানের ফ্যাক্টরী ১টি, বেকারী ৩টি।

কুটির শিল্প 
বাঁশের কাজ ২৫৫, স্বর্ণকার ২৮,কামার ৫৫, কুমোর ৭২,কাঁঠের কাজ ৫০,দর্জি ১৫০।

হাট, বাজার,মেলা 
মোট হাট বাজার ১০টি;তার মধ্যে বিশেষ উল্লেখযোগ্য হাট-বাজার হচ্ছে তাড়াইল,বরুহা ,ভাদেড়া,দামিহা, জাওয়ার,পুরুড়া, তালজাঙ্গা, চিকনী,রাউতি, বানাইল, কাউয়াখালি (ধলা) ; মেলা ৩টি(অষ্টামী মেলা,বারুনি মেলা, রথযাত্রা মেলা)।

প্রধান রপ্তানীজাত পণ্য 
ধান, পাট, ও সরিষা, মিষ্টি কুমড়া, কাচা মরিচ

এন.জি.ও কার্যক্রম 
কার্যত গুরুত্বপূর্ণ এন.জি.ও(N.G.O)গুলো হচ্ছে ব্র্যাক, আশা, স্বনির্ভর, ও প্রশিকা।

স্বাস্থ্য কেন্দ্রসমূহ
উপজেলা স্বাস্থ্য কেন্দ্র ১টি, পল্লী স্বাস্থ্য কেন্দ্র ২টি, পরিবার পরিকল্পনা কেন্দ্র ৪টি।

তথ্যসূত্র

বহিঃসংযোগ
 

তাড়াইল উপজেলা
কিশোরগঞ্জ জেলার উপজেলা
বাসাইল উপজেলা

বাসাইল উপজেলা বাংলাদেশের ঢাকা বিভাগের টাঙ্গাইল জেলার অন্তর্গত একটি উপজেলা।

অবস্থান ও আয়তন 
এই উপজেলার ভৌগোলিক অবস্থান । এর উত্তরে কালিহাতি উপজেলা, দক্ষিণে মির্জাপুর উপজেলা ও দেলদুয়ার উপজেলা, পূর্বে মির্জাপুর উপজেলা ও সখিপুর উপজেলা, পশ্চিমে দেলদুয়ার উপজেলা ও টাঙ্গাইল সদর উপজেলা।

প্রশাসনিক এলাকা 
৬টি ইউনিয়ন সমম্বয়ে বাসাইল উপজেলা প্রতিষ্ঠিত। সেগুলি হল:
কাউলজানী, কাঞ্চনপুর, কাশিল, ফুলকী, বাসাইল, হাবলা

আরও দেখুন 
 টাঙ্গাইল জেলা
 ঢাকা বিভাগ
 বাংলাদেশের উপজেলাসমূহ

তথ্যসূত্র

বহিঃসংযোগ
 
 ইউটিউব ভিডিওতে দেখুন বাসাইল উপজেলার ইতিহাস ও ঐতিহ্য

বাসাইল উপজেলা
টাঙ্গাইল জেলার উপজেলা
দেলদুয়ার উপজেলা

দেলদুয়ার বাংলাদেশের টাঙ্গাইল জেলার অন্তর্গত একটি উপজেলা।

অবস্থান ও আয়তন 
এই উপজেলার স্থানাঙ্ক । উত্তরে টাঙ্গাইল সদর উপজেলা ও বাসাইল উপজেলা, দক্ষিণে নাগরপুর উপজেলা, পূর্বে মির্জাপুর উপজেলা, পশ্চিমে নাগরপুর উপজেলা ও টাঙ্গাইল সদর উপজেলা।

প্রশাসনিক এলাকা 
টাংগাইল-৬ (নাগরপুর-দেলদুয়ার)
দেলদুয়ার উপজেলায় ইউনিয়ান ৮টি। ১। আটিয়া, ২। ডুবাইল, ৩। ফাজিলহাটি, ৪। পাথরাইল, ৫। লাউহাটি, ৬। দেলদুয়ার, ৭। দেউলী এবং ৮। এলাসিন।

শিক্ষা প্রতিষ্ঠান 
দেলদুয়ার উপজেলার কয়েকটি শিক্ষা প্রতিষ্ঠানের তালিকা:-
 সৈয়দ আব্দুল জব্বার সরকারি উচ্চ বিদ্যালয়
 পি.টি.এম. উচ্চ বিদ্যালয়
 বেলায়েৎ হোসেন বহুমুখী উচ্চ বিদ্যালয়, নাল্লাপাড়া
 এম, এ করিম বহুমুখী উচ্চ বিদ্যালয়, ছিলিমপুর
 এলাসিন তারক যোগেন্দ্র উচ্চ বিদ্যালয় 
 লাউহাটী এম আজহার মেমোরিয়াল বহুমুখি উচ্চ বিদ্যালয়,
 সাফিয়া বালিকা উচ্চ বিদ্যালয়,  দেলদুয়ার   
 বোরহানুল উলুম আহমাদিয়া ইয়াছিনিয়া ফাযিল ডিগ্রী মাদ্রাসা, আলালপুর 
 সুফিয়া কাশেম উচ্চ বিদ্যালয়, আলালপুর
 মওলানা আব্দুল হামিদ খান ভাসানী ডিগ্রী কলেজ,এলাসিন
 আবুল হোসেন কলেজ, নাল্লাপাড়া
 সৈয়দ মহব্বত আলী কলেজ,দেলদুয়ার
 আরফান খান মেমোরিয়াল ডিগ্রি কলেজ, লাউহাটি 
 আটিয়া আর্দশ মহিলা মহাবিদ্যালয়, আটিয়া
 ডুবাইল সেহ্ড়াতৈল শহীদ আঃ আজিজ উচ্চ বিদ্যালয়
 ডঃ আলীম আল রাজি উচ্চ বিদ্যালয়, লাউহাটি 
 মেজর জেনারেল মাহমুদুল হাসান উচ্চ বিদ্যালয়, দাড়িয়াপুর, লাউহাটি। 
 পি টি এম উচ্চ বিদ্যালয়, পাহাড়পুর,  লাউহাটি। 
 লাউহাটি আলীম মাদ্রাসা।

দর্শনীয় স্থান 
 আতিয়া মসজিদ
 আদম কাশ্মিরীর মাজার
 দেলদুয়ার জমিদার বাড়ি

আরও দেখুন 
 টাঙ্গাইল জেলা;
 ঢাকা বিভাগ;
 বাংলাদেশের উপজেলাসমূহ।

তথ্যসূত্র

বহিঃসংযোগ
 
 ইউটিউব ভিডিওতে দেখুন দেলদুয়ার উপজেলার ইতিহাস ও ঐতিহ্য

দেলদুয়ার উপজেলা
টাঙ্গাইল জেলার উপজেলা